*Projekts*

LATVIJAS REPUBLIKAS MINISTRU KABINETS

2016.gada Noteikumi Nr.

Rīgā (prot. Nr. .§)

**Par minimālajām prasībām, kas iekļaujamas darba uzdevumā, pašvaldībai izraugoties sadzīves atkritumu apsaimniekotāju, kā arī atkritumu apsaimniekošanas līgumu būtiskajiem noteikumiem**

*Izdoti saskaņā ar*

*Atkritumu apsaimniekošanas likuma*

*18.panta otro un vienpadsmito daļu*

**I. Vispārīgie jautājumi**

1. Noteikumi nosaka:
   1. minimālās prasības, ko pašvaldība iekļauj darba uzdevumā, publisko iepirkumu vai publisko un privāto partnerību regulējošos normatīvajos aktos noteiktajā kārtībā izraugoties sadzīves atkritumu apsaimniekotāju (turpmāk – atkritumu apsaimniekotājs);
   2. būtiskos noteikumus, kuri iekļaujami starp pašvaldību un atkritumu apsaimniekotāju noslēdzamajā atkritumu apsaimniekošanas līgumā;
   3. būtiskos noteikumus, kuri iekļaujami starp atkritumu apsaimniekotāju un atkritumu radītāju noslēdzamajā atkritumu apsaimniekošanas līgumā.
2. Pašvaldībām ir tiesības organizēt vienu kopīgu iepirkumu procedūru un noteikt vienu kopīgu atkritumu apsaimniekošanas zonu. Šādā gadījumā pašvaldības var iepirkuma konkursa organizēšanu deleģēt kopīgi izveidotai pašvaldību iestādei.

**II. Darba uzdevumā iekļaujamās minimālās prasības, publisko iepirkumu vai publisko un privāto partnerību regulējošos normatīvajos aktos noteiktajā kārtībā izraugoties atkritumu apsaimniekotāju**

1. Darba uzdevumā iekļautajai informācijai jāveicina atkritumu apsaimniekošanas normatīvajos aktos un plānošanas dokumentos noteikto atkritumu apsaimniekošanas mērķu sasniegšana.
2. Pašvaldība, izstrādājot publiskā iepirkuma procedūras dokumentus, darba uzdevumā iekļauj detalizētu informāciju, kas nodrošina visiem potenciāliem atkritumu apsaimniekotājiem iespēju izstrādāt konkrētajai pašvaldībai visatbilstošāko piedāvājumu.
3. Pašvaldība publiskā iepirkuma procedūras dokumentos iekļauj vismaz šādu informāciju:
   1. administratīvās teritorijas platība (km2), tās sadalījums atkritumu apsaimniekošanas zonās, apdzīvoto vietu centri;
   2. pašvaldībā dzīvojošo fizisko personu raksturojošā informācija:
      1. iedzīvotāju skaits;
      2. iedzīvotāju apdzīvotības blīvums;
      3. deklarēto iedzīvotāju skaits daudzdzīvokļu dzīvojamās mājās;
      4. deklarēto iedzīvotāju skaits privātmājās;
      5. deklarēto iedzīvotāju skaits viensētās;
      6. iedzīvotāju radītie atkritumu veidi un daudzums (m3 vai tonnas) kalendārajā gadā.
   3. Pašvaldībā esošo juridisko personu raksturojošā informācija:
      1. juridisko personu skaits;
      2. juridisko personu darbības jomas;
      3. radīto atkritumu veidi un daudzums (m3 vai tonnas) kalendārajā gadā atbilstoši normatīvajiem aktiem par atkritumu klasifikatoru un īpašībām, kuras padara atkritumus bīstamus.
   4. informācija par pašvaldībā esošās apbūves tipiem:
      1. privātmāju skaits;
      2. daudzdzīvokļu dzīvojamo māju skaits, norādot kopējo dzīvokļu skaitu;
      3. viensētu skaits.
   5. informācija par pašvaldības atkritumu apsaimniekošanas sistēmu:
      1. iepriekšējā gadā pašvaldībā radītais atkritumu daudzums (m3 vai tonnas) pa atkritumu veidiem;
      2. iepriekšējā gadā savākto nešķiroto sadzīves atkritumu daudzums (m3 vai tonnas);
      3. iepriekšējā gadā dalīti savākto atkritumu daudzums (m3 vai tonnas) un veidi;
      4. iepriekšējā gadā savākto lielgabarīta atkritumu daudzums (m3 vai tonnas);
      5. pārstrādei un reģenerācijai vai otrreizējai izmantošanai nodoto atkritumu daudzums (m3 vai tonnas);
      6. pašvaldības administratīvajā teritorijā esošie dalītās atkritumu vākšanas punkti un šķiroto atkritumu laukumi (adrese, savācamo atkritumu veidi), to tehniskais stāvoklis, zemes gabala, uz kura atrodas dalītās atkritumu vākšanas punkts vai šķiroto atkritumu laukums, juridiskā piederība, kā arī tiesiskās attiecības starp zemes īpašnieku un pašvaldību, ja zemes gabals nepieder pašvaldībai;
      7. pašvaldības saistošajos noteikumos noteiktais minimālais atkritumu izvešanas biežums;
      8. atkritumu poligons, kurā atbilstoši valsts atkritumu apsaimniekošanas plānam ir jāapglabā pašvaldības teritorijā savāktie sadzīves atkritumi.
4. Pašvaldība publiskā iepirkuma procedūras dokumentos norāda, ka atkritumu apsaimniekotāja pienākums ir veikt pašvaldībā radīto sadzīves atkritumu tilpuma un svara mērījumus un atbilstoši iegūtajiem mērījumu rezultātiem noteikt sadzīves atkritumu apsaimniekošanas maksas aprēķinam izmantojamo koeficientu pārejai no tilpuma uz svara mērvienībām.
5. Atkritumu apsaimniekotājam ir pienākums vismaz reizi gadā ziņot pašvaldībai par šo noteikumu 6.punktā minēto mērījumu rezultātiem.
6. Publiskā iepirkuma procedūras dokumentos nosaka, ka atkritumu apsaimniekotājam jānodrošina normatīvajos aktos par atkritumu dalītu savākšanu, sagatavošanu atkārtotai izmantošanai, pārstrādi un materiālu reģenerāciju noteikto sadzīves atkritumu sagatavošanas, pārstrādes un materiālu reģenerācijas mērķu un termiņu izpildi.
7. Pašvaldība publiskā iepirkuma procedūras dokumentu darba uzdevumā norāda, ka iepirkuma pretendentam ir jāsniedz šādas ziņas:

9.1.  atbilstoši normatīvajiem aktiem par atkritumu apsaimniekošanas atļaujas izsniegšanas un anulēšanas kārtību, atkritumu tirgotāju un atkritumu apsaimniekošanas starpnieku reģistrācijas kārtību, kā arī par valsts nodevu un tās maksāšanas kārtību Valsts vides dienesta izsniegta atkritumu apsaimniekošanas atļauja, tās derīguma termiņš, kas apliecina tiesības veikt iepirkuma darba uzdevumā noteikto atkritumu apsaimniekošanu;

9.2. īpašumā vai lietošanā esošo specializēto atkritumu apsaimniekošanas transportlīdzekļu nodrošinājums, norādot transportlīdzekļu skaitu un to tehniskos parametrus;

9.3. apliecinājums par pretendenta finansiālām spējām uzņemties no līguma izrietošās saistības un garantēt līguma precīzu izpildi;

9.4. darbinieku skaita un kvalifikācijas atbilstība veicamajiem atkritumu apsaimniekošanas darbiem;

9.5. atkritumu apsaimniekošanas pakalpojuma sniegšanas pieredzes apliecinājums;

9.6. noslēgtie līgumi ar atkritumu šķirošanas, pārstrādes un reģenerācijas uzņēmumiem;

1. Pašvaldība nepieprasa iepirkuma pretendentam sniegt ziņas, kuras ir publiski pieejamas.
2. Pašvaldība nav tiesīga no iepirkuma pretendenta pieprasīt ziņas, kuras nav paredzēts vērtēt.
3. Pretendents savā piedāvājumā norāda detalizētu atkritumu apsaimniekošanas pakalpojuma paredzamo līgumcenu, ņemot vērā Atkritumu apsaimniekošanas likumā noteikto sadzīves atkritumu apsaimniekošanas maksas noteikšanas kārtību, pašvaldības administratīvajā teritorijā radīto atkritumu daudzumu un visu plānoto iepirkuma līguma termiņu. Atkritumu apsaimniekošanas pakalpojuma paredzamajā līgumcenā norāda arī atkritumu apsaimniekošanas maksas piedāvājumu par vienas atkritumu vienības (tonnas vai m3) apsaimniekošanas izmaksām*.*
4. Pašvaldība izvērtē pretendenta piedāvātās atkritumu apsaimniekošanas pakalpojuma paredzamās līgumcenas pamatotību un Publisko iepirkumu likumā paredzētajā kārtībā noraida piedāvājumu no dalības iepirkuma procedūrā, ja iesniegtais piedāvājums ir nepamatoti lēts. Noraidot piedāvājumu, pašvaldība sniedz pretendentam ar objektīviem faktiem un no tiem izrietošiem apsvērumiem pamatotu skaidrojumu par noraidīšanas iemeslu.

**III. Starp pašvaldību un atkritumu apsaimniekotāju noslēdzamā atkritumu apsaimniekošanas līguma būtiskie noteikumi**

1. Pašvaldība slēdz līgumu par sadzīves atkritumu apsaimniekošanas pakalpojuma sniegšanu (turpmāk – apsaimniekošanas līgums) ar atkritumu apsaimniekotāju, kurš publisko iepirkumu vai publisko un privāto partnerību regulējošos normatīvajos aktos noteiktajā kārtībā ir ieguvis tiesības sniegt atkritumu apsaimniekošanas pakalpojumu konkrētās pašvaldības administratīvajā teritorijā.
2. Starp pašvaldību un atkritumu apsaimniekotāju noslēgtā apsaimniekošanas līguma termiņu nosaka Atkritumu apsaimniekošanas likums un Publisko iepirkumu likums.
3. Ja pašvaldības administratīvā teritorija ir sadalīta vairākās atkritumu apsaimniekošanas zonās un pašvaldība publisko iepirkumu un privāto un publisko partnerību regulējošo normatīvo aktu kārtībā ir izvēlējusies katrai zonai citu atkritumu apsaimniekotāju, apsaimniekošanas līgums ir slēdzams katrai atkritumu apsaimniekošanas zonai atsevišķi.
4. Apsaimniekošanas līgumā norāda:
   1. līgumslēdzējus – pašvaldību un attiecīgo atkritumu apsaimniekošanas zonas apsaimniekotāju, kurš izvēlēts publisko iepirkumu vai publisko un privāto partnerību regulējošos normatīvajos aktos noteiktajā kārtībā;
   2. apsaimniekošanas līguma priekšmetu - sadzīves atkritumu apsaimniekošana attiecīgajā administratīvajā teritorijā atbilstoši normatīvo aktu un pašvaldības saistošajos noteikumos un apsaimniekošanas līgumā noteiktajām prasībām;
   3. atkritumu apsaimniekošanas zonu, ja pašvaldības administratīvā teritorija sadalīta vairākās zonās;
   4. pašvaldības un apsaimniekotāja tiesības, pienākumus un atbildību;
   5. informācijas sniegšanas un apmaiņas kārtību un termiņus;
   6. informāciju par atkritumu dalītās vākšanas punktiem un šķiroto atkritumu laukumiem, to adreses un apsaimniekojamos atkritumu veidus;
   7. administratīvajā teritorijā apsaimniekojamos atkritumu veidus;
   8. strīdu izskatīšanas kārtību;
   9. apsaimniekošanas līguma izbeigšanas kārtību;
   10. līgumslēdzējpušu rīcību nepārvaramas varas vai nelaimes gadījumos.
5. Apsaimniekošanas līgumā nosaka, ka pašvaldība:
   1. līdz katra gada 1.februārim atkritumu apsaimniekotājam sniedz informāciju par atkritumu radītājiem vai valdītājiem, kas ir deklarēti vai kuru juridiskā adrese ir pašvaldības administratīvajā teritorijā;
   2. atkritumu apsaimniekotājam sniedz regulāru informāciju par pašvaldības ceļu tīklu kvalitāti un to plānotajiem remontdarbiem.
6. Apsaimniekošanas līgumā nosaka, ka atkritumu apsaimniekotājs:
   1. līdz katra gada 1.aprīlim pašvaldībai sniedz informāciju par iepriekšējā kalendārajā gadā pašvaldības administratīvajā teritorijā radīto sadzīves atkritumu tilpuma un svara mērījumiem un atbilstoši iegūtajiem mērījumu rezultātiem noteikto sadzīves atkritumu apsaimniekošanas maksas aprēķinam izmantojamo koeficientu pārejai no tilpuma uz svara mērvienībām;
   2. lai nodrošinātu normatīvajos aktos par atkritumu dalītu savākšanu, sagatavošanu atkārtotai izmantošanai, pārstrādi un materiālu reģenerāciju noteikto sadzīves atkritumu sagatavošanas, pārstrādes un materiālu reģenerācijas mērķu sasniegšanu, līdz katra gada 1.martam iesniedz pašvaldībai informāciju par pašvaldības administratīvajā teritorijā apsaimniekotajiem atkritumiem (tonnas vai m3):
      1. kopējais savāktais atkritumu daudzums;
      2. dalīti savāktais atkritumu daudzums un veidi;
      3. sagatavotais atkritumu daudzums atkārtotai izmantošanai;
      4. atkritumu pārstrādei un reģenerācijai nodotais atkritumu daudzums;
      5. pēc apsaimniekošanas līguma noslēgšanas izveidoto atkritumu dalītās savākšanas infrastruktūru;
   3. sniedz informāciju par starp atkritumu apsaimniekotāju un atkritumu radītājiem vai valdītājiem noslēgto atkritumu apsaimniekošanas līgumu skaitu un atkritumu radītāju vai valdītāju iesaisti pašvaldības organizētajā atkritumu apsaimniekošanas sistēmā (procentos pret visiem pašvaldības administratīvajā teritorijā deklarētajiem iedzīvotājiem un juridiskajām personām, kuru juridiskā adrese ir pašvaldības administratīvajā teritorijā);
   4. sniedz informāciju par veiktajiem sabiedrības informēšanas pasākumiem par atkritumu apsaimniekošanu, tai skaitā atkritumu dalīto vākšanu;
   5. ziņo pašvaldībai par atkritumu radītāju vai valdītāju administratīvajiem pārkāpumiem atkritumu apsaimniekošanas jomā;
   6. pašvaldības noteiktajā termiņā, bet ne retāk kā vienu reizi gadā, atkritumu radītājiem sniegt informāciju par atkritumu apsaimniekošanu, tai skaitā par atkritumu šķirošanu, dalīto vākšanu un izmaiņām atkritumu apsaimniekošanas maksā.
7. Šo noteikumu 19.2.apakšpunktā norādīto informāciju atkritumu apsaimniekotājs pēc pašvaldības pieprasījuma apstiprina, uzrādot attiecīgas pakalpojuma sniegšanas pavadzīmes vai noslēgtos līgumus par pakalpojuma sniegšanu.
8. Apsaimniekošanas līgumā norāda, ka atkritumu apsaimniekotāja pienākums ir veikt pašvaldībā radīto sadzīves atkritumu tilpuma un svara mērījumus un atbilstoši iegūtajiem mērījumu rezultātiem noteikt sadzīves atkritumu apsaimniekošanas maksas aprēķinam izmantojamo koeficientu pārejai no tilpuma uz svara mērvienībām. Atkritumu apsaimniekotājs, aprēķinot maksu par atkritumu apsaimniekošanas pakalpojuma sniegšanu atkritumu radītājiem vai valdītājiem, izmanto iepriekšējā gadā iegūto pārrēķina koeficientu pārejai no tilpuma uz svara mērvienībām.
9. Apsaimniekošanas līgumā iekļauj informāciju par atkritumu apsaimniekotāja iepirkuma procedūrā noteikto atkritumu apsaimniekošanas maksu par vienas sadzīves atkritumu vienības (tonnas vai m3) apsaimniekošanu, kā arī gadījumus un termiņu, kuros atkritumu apsaimniekotājam vai pašvaldībai ir tiesības rosināt atkritumu apsaimniekošanas maksas pārskatīšanu.
10. Apsaimniekošanas līgumā nosaka gadījumus, kādos līgumslēdzējpusēm ir tiesības izbeigt noslēgto līgumu, ietverot atrunu par atkritumu apsaimniekošanas pakalpojuma nodrošināšanu līdz līguma noslēgšanai ar jaunu atkritumu apsaimniekotāju.
11. Apsaimniekošanas līgumā nosaka kārtību, kādā atkritumu radītāji vai valdītāji atbilstoši pašvaldības saistošajiem noteikumiem par atkritumu apsaimniekošanu tiek informēti par atkritumu apsaimniekošanas maksas apmēra izmaiņām. Ja pašvaldības saistošajos noteikumos par atkritumu apsaimniekošanu nav noteikta kārtība, kādā veicama atkritumu radītāju vai valdītāju informēšana, to nosaka apsaimniekošanas līgumā.
12. Apsaimniekošanas līgumā attiecībā uz atkritumu apsaimniekošanas pakalpojuma sniegšanas uzsākšanu un izbeigšanu paredz, ka:
    1. atkritumu apsaimniekošanas pakalpojuma sniegšanas uzsākšana notiek pašvaldības noteiktajā kārtībā, pārņemot iepriekšējā atkritumu apsaimniekotāja saistības pret atkritumu radītājiem vai valdītājiem līdz jaunu līgumu starp atkritumu apsaimniekotāju un pakalpojuma saņēmējiem noslēgšanai;
    2. atkritumu apsaimniekošanas pārtraukšana notiek tikai gadījumā, ja pašvaldība normatīvajos aktos par publisko iepirkumu vai publisko un privāto partnerību noteiktajā kārtībā ir izraudzījusi jaunu atkritumu apsaimniekotāju un ir noslēgts atbilstošs apsaimniekošanas līgums, un šis apsaimniekotājs pārņēmis saistības ar atkritumu radītājiem vai valdītājiem.
13. Apsaimniekošanas līgumā attiecībā uz līguma izbeigšanu vai vienpusēju atkāpšanos nosaka, ka:
    1. atkritumu apsaimniekotājs vienpusējās atkāpšanās no līguma gadījumā vismaz trīs mēnešus iepriekš informē par to pašvaldību. Apsaimniekošanas līguma pārtraukšana neatbrīvo atkritumu apsaimniekotāju no pienākuma sniegt sadzīves atkritumu apsaimniekošanas pakalpojumu līdz brīdim, kad stājas spēkā līgums ar citu pašvaldības izraudzītu atkritumu apsaimniekotāju;
    2. gadījumos, ja pašvaldība vēlas vienpusēji atkāpties no līguma, tā vismaz trīs mēnešus iepriekš par to informē atkritumu apsaimniekotāju. Atkritumu apsaimniekotājs turpina sniegt sadzīves atkritumu apsaimniekošanas pakalpojumu apsaimniekošanas līgumā noteiktajā apjomā līdz brīdim, kad stājas spēkā līgums ar jaunu pašvaldības izraudzītu atkritumu apsaimniekotāju;
    3. gadījumos, ja atkritumu apsaimniekotājs nepiekrīt iemesliem, kuru dēļ pašvaldība vienpusēji atkāpjas no līguma, tas var vērsties tiesā, taču tiesvedības uzsākšana nevar būt par pamatu atkritumu apsaimniekošanas funkciju pārtraukšanai vai nenodošanai citam pašvaldības nozīmētam atkritumu apsaimniekotājam;
    4. beidzoties apsaimniekošanas līguma darbībai, atkritumu apsaimniekotāja pienākums ir nodod apsaimniekošanas pakalpojuma saņēmēju - atkritumu radītāju vai valdītāju kontaktinformāciju (elektroniskā pasta adreses, tālruņu numurus) pašvaldībai;
    5. normatīvajos aktos par atkritumu dalītu savākšanu, sagatavošanu atkārtotai izmantošanai, pārstrādi un materiālu reģenerāciju noteikto sadzīves atkritumu sagatavošanas, pārstrādes un materiālu reģenerācijas mērķu un termiņu neizpilde ir pamats līguma izbeigšanai starp pašvaldību un atkritumu apsaimniekotāju.

**IV. Starp atkritumu apsaimniekotāju un atkritumu radītāju noslēdzamā atkritumu apsaimniekošanas līguma būtiskie noteikumi**

1. Līgumā, kas noslēdzams starp pašvaldības izraudzīto atkritumu apsaimniekotāju, kurš publisko iepirkumu vai publisko un privāto partnerību regulējošos normatīvajos aktos noteiktajā kārtībā ir ieguvis tiesības sniegt atkritumu apsaimniekošanas pakalpojumu konkrētās pašvaldības administratīvajā teritorijā, un atkritumu radītāju vai valdītāju (turpmāk – līgums), norāda:
   1. līgumslēdzējpuses;
   2. līguma priekšmetu;
   3. atkritumu apsaimniekošanas pakalpojuma sniegšanas uzsākšanas laiku;
   4. nekustamajā īpašumā dzīvojošo personu skaitu;
   5. nekustamajā īpašumā radīto atkritumu apsaimniekošanas (izvešanas) biežumu;
   6. izmantojamo atkritumu apsaimniekošanas veidu (atkritumu konteineri, trafarēti atkritumu maisi u.c.) un tā lietošanas nosacījumus;
   7. atkritumu radītājam vai valdītājam piemērotāko saziņas veidu ar atkritumu apsaimniekotāju;
   8. atkritumu radītāja vai valdītāja un atkritumu apsaimniekotāja tiesības un pienākumus;
   9. kārtību, kādā atkritumu radītājs vai valdītājs veic maksājumus par saņemto sadzīves atkritumu apsaimniekošanas pakalpojumu;
   10. kārtību, kādā tiek piemēroti nokavējuma procenti par laikā neapmaksātu saņemto atkritumu apsaimniekošanas pakalpojumu;
   11. strīdu izskatīšanas kārtību;
   12. līguma izbeigšanas kārtību;
   13. līgumslēdzējpušu rīcību nepārvaramas varas vai nelaimes gadījumos.

1. Līgumā noteikto atkritumu izvešanas biežumu nosaka, pamatojoties uz nekustamajā īpašumā radīto atkritumu daudzumu, bet tas nevar būt retāks nekā pašvaldības saistošajos noteikumos noteiktais minimālais atkritumu izvešanas biežums attiecīgajam apbūves tipam. Atkritumu apsaimniekošanas (izvešanas) grafiks ir neatņemama līguma sastāvdaļa.
2. Līgumā norāda informāciju par atsevišķu atkritumu veidu apsaimniekošanas kārtību (piemēram, liela izmēra atkritumu apsaimniekošanu, būvniecībā radušos atkritumu apsaimniekošanu, sadzīvē radušos bīstamo atkritumu apsaimniekošanu, šķiroto atkritumu apsaimniekošanu) un, ja atkritumu apsaimniekotājs ir noteicis, maksu par papildus atkritumu apsaimniekošanas pakalpojumu sniegšanu.
3. Atkritumu apsaimniekotājs atkritumu radītājam vai valdītājam piemērotā saziņas veidā informē atkritumu radītāju vai valdītāju par izmaiņām atkritumu apsaimniekošanā, kā arī sniedz aktuālo informāciju par atkritumu dalītās vākšanas infrastruktūru (atkritumu šķirošanas laukumiem un dalītās atkritumu savākšanas punktiem), kas pieejama atkritumu radītājam. Atkritumu radītāju vai valdītāju informēšanas biežumu nosaka pašvaldība.
4. Līgums tiek slēgts uz laiku, kas nav garāks par starp pašvaldības un atkritumu apsaimniekotāja noslēgtā apsaimniekošanas līguma termiņu.
5. Līgumā tiek noteikta atkritumu apsaimniekošanas maksa atbilstoši atkritumu radītāja vai valdītāja radītajam atkritumu daudzumam. Maksu nosaka atbilstoši Atkritumu apsaimniekošanas likumam un pašvaldības apstiprinātajai atkritumu apsaimniekošanas maksai par vienu tonnu vai m3.
6. Gadījumos, kad atkritumu radītājs vai valdītājs kavē saņemtā atkritumu apsaimniekošanas pakalpojuma apmaksu, atkritumu apsaimniekotājs var piemērot nokavējuma procentus un līgumsodu, ja tāds ir paredzēts.
7. Strīdus situācijas par līguma normu nepildīšanu ir risināmas pārrunu ceļā. Ja strīdus situācija starp pusēm nav atrisināma, attiecīgā puse var vērsties tiesā.

**V. Noslēguma jautājumi**

1. Noteikumi stājas spēkā 2016.gada 1.martā.
2. Pašvaldības līdz 2016.gada 31.decembrim nodrošina spēkā esošo starp pašvaldību un atkritumu apsaimniekotāju noslēgto apsaimniekošanas līgumu normu pārskatīšanu un precizēšanu atbilstoši noteikumos noteiktajam.
3. Noteikumu 7., 8., 20.1., 23. un 25.punkts stājas spēkā vienlaikus ar attiecīgo grozījumu Atkritumu apsaimniekošanas likumā spēkā stāšanās.
4. Noteikumu 7., 8., 20.1., 23. un 25.punkts nav attiecināms uz gadījumiem, kad atkritumu apsaimniekotājs veic radīto sadzīves atkritumu uzskaites sistēmu svara mērvienībā sadzīves atkritumu savākšanas brīdī.

Ministru prezidente L. Straujuma

Vides aizsardzības un reģionālās

attīstības ministrs K. Gerhards

Iesniedzējs:

Vides aizsardzības un reģionālās

attīstības ministrs K. Gerhards

Vīza:

valsts sekretāra p.i., valsts sekretāra

vietniece administratīvajos jautājumos E. Turka

29.01.2016., 10.30

M. Buša

Tālr. 67026569, fakss 67820442

E-pasts: [madara.busa@varam.gov.lv](mailto:madara.busa@varam.gov.lv)